Simona Halep s-a retras în setul 2 al meciului cu McCartney Kessler (locul 123 mondial). Ea a avut probleme la genunchiul stâng și a solicitat intervenția medicilor. Ulterior, Simona Halep a decis să se retragă.
Simona Halep câștigase primul set, scor 7-5, dar era condusă în al doilea set, 2-3.
Simona Halep a disputat la Paris al doilea meci după ce a scăpat de suspendarea pentru dopaj.
Jucătoarea a primit un wild card de la organizatorii turneului din Paris.
Românca a primit wild card prima dată la Miami Open, turneu WTA 1000. Ea nu a trecut acolo de primul tur, fiind învinsă de Paula Badosa.
Simona Halep a primit apoi wild carduri şi pentru turneul de la Oeiras şi pentru Madrid Open, dar nu a participat la cele două competiţii, precizând atunci că are nevoie de mai mult timp pentru revenire.